कम समयमे चर्चा कमओने जनकपुरक हंसराज मिठाई दोकानक गोरख धन्धा सामने आएल अछि । स्वच्छ शुद्ध मिठाई बिक्रीके दावी करैत आबि रहल हंसराज मिठाई दोकान मिठाई खा कऽ दुगोटे सिकिस्त बिमार भऽ गेल छथि । जानकी मन्दिरक आगु सञ्चालनमे रहल हंशराज मिठाई दोकानसँ खरिद कऽ लऽ गेल मिठाई खएलासँ शनिदिन भिन्सर दुगोटे बिमार भेल छथि । बिमार होबएबलामे जनकपुर उपमहानगरपालिका वार्ड नम्बर १ क विन्देश्वर साह आ संजय शर्मा रहल पुलिस जनओलक अछि। मिठाई खएलाक बाद विन्देश्वर खुनक उल्टी कएने परिवारक सदस्य जनओलन्हि अछि। साहक परिवारक सदस्यसभक अनुसार मिठाईमे मरल मकरा देखलगेल छल । समान्य इलाजके बाद संजयके डिस्चार्ज कऽ देलगेल आ विन्देश्वरके जानकी हेल्थ केयर सेन्टर जनकपुरमे इलाज चलि रहल जनाओलगेल अछि । विन्देश्वर भानुचौक स्थित जनक बैट्रीके सञ्चालक सेहो छथि । पूजा कऽकऽ घरमे मिठाई खएलाक बाद दुनु गोटे अचानक विमार भऽ गेल छलथि । खुनके उल्टी भेलाक बाद दुनुगोटके ब्रम्हपुरी स्थित सीटी अस्पतालमे भर्ना कराओलगेल छल । मुदा, ओतह इलाज संभव नहि भेलाक बाद जानकी हेल्थ केयर सेन्टरमे भर्ना कएलगेल अछि । इलाजमे संलग्न चिकित्सकसभक अनुसार विन्देश्वरके उल्टी कराबएलेल ९ बोतल स्लाइन देलगेल छल । फुड पोइजनिङके कारण दुनु गोटे सिकित्स भेल इलाजमे संलग्न चिकित्सकसभक कहब अछि । हंसराज मिठाई दोकानसँ मिठाई खएलाक बाद सकिस्त भेल कहैत विन्देश्वरक बेटा सुजित साह कारबाहीके माँग कएलन्हि अछि । मिठाई खएलासँ दुगोटे बिमार भेलाक बाद जिल्ला प्रहरी कार्यालय आ जिल्ला प्रशासन कार्यालय मिठाई उत्पादन करैत आबि रहल जनकपुर उपमहानगरपालिका वार्ड नम्बर ६ स्थित कारखानामे अनुगमन कएने छल । अनुगमनक क्रममे कारखानासँ नमुनाके रुपमे लेलगेल मिठाई परीक्षणकेलेल हेटौडा पठएबाक तैयारी कएलगेल धनुषाक प्रहरी उपरीक्षक रामदत्त जोशी जानकारी देलन्हि ।
 एम्हर मिठाई दोकान सञ्चालन करैत आबि हंसराज साह अपन दोकानक मिठाई खएलासँ ओसभ बिमार नहि भेल दावा कएलन्हि अछि । दोकानमे दैनिक दुसयसँ अढाईसय आदमी मिठाई खरिद करएलेल अबैत अछि मुदा ककरो किछु नहि भऽ कऽ ओहि दुगोटे बिमार परब अपन दोकानक दोष नहि रहल ओ बतओलन्हि । मिठाईमे फुल सटल छल आ ओहिके सँग मकरा सेहो आएल भऽ सकैत अछि हंसराजक दावा अछि । घटनाके विषयमे आवश्यक अनुसन्धान भऽ रहल पुलिस जनओलक अछि ।
 एम्हर मिठाई दोकान सञ्चालन करैत आबि हंसराज साह अपन दोकानक मिठाई खएलासँ ओसभ बिमार नहि भेल दावा कएलन्हि अछि । दोकानमे दैनिक दुसयसँ अढाईसय आदमी मिठाई खरिद करएलेल अबैत अछि मुदा ककरो किछु नहि भऽ कऽ ओहि दुगोटे बिमार परब अपन दोकानक दोष नहि रहल ओ बतओलन्हि । मिठाईमे फुल सटल छल आ ओहिके सँग मकरा सेहो आएल भऽ सकैत अछि हंसराजक दावा अछि । घटनाके विषयमे आवश्यक अनुसन्धान भऽ रहल पुलिस जनओलक अछि । 